**Obavještenje o realizaciji akreditovanog programa obuke**

Poštovani,

Ovim putem obavještavamo sve zainteresovane osobe da učestvuju na jednodnevnom akreditovanom programu obuke pod nazivom ***„Osnovna znanja o traumi za zaposlene u socijalnoj i dječjoj zaštiti“*** koja je akreditovana od strane Zavoda za socijalnu i dječiju zaštitu.

Opšti cilj programa je unapređenje kompetencija stručnih radnika u sistemu socijalne zaštite za razumijevanje koncepta traume i prepoznavanje koncepta traume u svakodnevnom radu.

Pomoć djeci i porodicama u krizi – što je naša svakodnevna obaveza – je težak, rizičan i zahtjevan posao koji podrazumijeva visoko obučene i senzibilisane profesionalce koji će prepoznati potrebe, snage i faktore rizika kod ranjivih populacija. Stoga nam je kao stručnjacima potrebno da znamo koji sve faktori oblikuju djetetovo ponašanje, kako bismo razumjeli koje su intevencije i usluge djetetu i porodici potrebne.

Ovaj program nastao je na osnovu dugogodišnjeg rada autorki sa djecom i porodicama koji su pogođeni različitim vrstama trauma.

Program je namjenjen stručnim radnicima zaposlenim u Centrima za socijalni rad, ustanovama socijalne zaštite, kao i zaposlenima kod pružaoca usluga.

Obuku će voditi autorke obuke psihološkinje **Milena Račeta** i **Marica Stijepović.**

Obuka će biti realizovana u petak, 07. aprila 2023. godine, u Zavodu sa socijalnu i dječju zaštitu, Podljubović bb, sa početkom u 9 časova.

Prijave zainteresovani kandidati treba da dostave **najkasnije do utorka, 28. marta 2023. godine** na mail crnagorazavod@gmail.com sa

naznakom u predmetu mail-a **Prijava za *obuku ''Osnovna znanja o traumi za zaposlene u socijalnoj i dječjoj zaštiti''***.

**Napomena:** Prednost za prisustvo obuci će imati stručni radnici koji nemaju bodove za obnovu licence ili imaju do 40 bodova za obnovu iste.

**AGENDA (07.04.2023.)**

09:00 Tipovi traumatskih iskustava - 45 minuta

09: 45 Uzroci traumatskih reakcija – neurofiziologija traume, teorijski modeli, uticaj traumatskih iskustava na razvoj - 45 minuta

10:30 PAUZA ZA KAFU

10:45 Posljedice (fizičke, psihološke, edukativne, bihejvioralne) – istraživanja, praktični primjeri i studije slučaja - 45 minuta

11:30 Model za razumijevanje ponašanja djece – 45 minuta

12:15 PAUZA ZA RUČAK

13:00 Najčešći tipovi tretmana - 45 minuta

13:45 Trauma u socijalnoj zaštiti: sačinjavanje dugoročnih planova za bezbjednost traumatizovane djece – 45 minuta

14:30 PAUZA ZA KAFU

14:45 Intervencije za rad sa roditeljima/hraniteljima/zaposlenim u ustanovama – handouti, rad u grupama, 30 minuta

15:15 – 15:30 Evaluacija, putem evaluacionih listova - 15 minuta